钦定古今图书集成/明伦汇编/闺媛典/第126卷 > 董昇六妻丘氏
## 钦定古今图书集成/明伦汇编/闺媛典/第126卷 > 董昇六妻丘氏

按《会稽县志》：丘氏，董昇六妻。生子甫周岁。昇六死，昇
六兄樵风忤白贵妃，亲党被陷，系死狱，逮及妻孥，阖
门不知所措。丘氏曰：“彼狱已成，徒尔号泣何益？”遂慨
然语其姒唐氏曰：“汝等急远避，以保宗支，愿以未亡
人代。”众不敢遽信。丘氏曰：“如悔前言，手足异处。”遂听
其抱子，械至京师，发配象卒，氏触阶死而复苏，又恐
以白刃，氏欣然就之。明太祖曰：“烈妇也，朕甫膺天眷，
杀之不祥。”即命备红船，送其母子还乡，其地赐名全
节里。